**LASTENKIRURGIAN JA GASTROENTEROLOGIAN YKSIKKÖ**, **sisäänkäynti LA**

Yksikössämme hoidetaan kirurgisia ja gastroenterologisia lapsia ja nuoria. Yksikössä sijaitsevat lastenkirurgian ja gastroenterologian poliklinikka ja osasto 60, johon kuuluu vuodeosasto ja päiväsairaala.

**Jos lapsi/nuori sairastuu ennen osastolle saapumista, ilmoittakaa tästä puhelimitse osastomme hoitajalle p. 08 315 5174 tai p. 08 315 5970. Osastolle ei saa tulla sairaana. Infektiot ovat este nukutuksessa tehtäville toimenpiteille ja pandemian aikana joudumme noudattamaan erityistä varovaisuutta**. **Pyrimme testaamaan kaikki nukutustoimenpiteisiin tulevat lapset ennen osastolle tuloa SARS-Cov-2 koronaviruksen varalta.**

**Pandemiatilanteen vuoksi osaston normaalia toimintaa on muutettu:** Lapsen mukana saa olla vain yksi terve vanhempi, muita perheenjäseniä tai vierailijoita ei oteta sairaalaan. Osastolla lapsen ja vanhemman tulee pysyä omassa huoneessaan ja välttää tarpeetonta liikkumista osaston tai sairaalan tiloissa. Tehostettu käsihygienia on erittäin tärkeää. Näillä toimenpiteillä voimme turvata niin teille kuin henkilökunnallekin mahdollisimman tartuntariskittömän sairaalassa olon. Toivomme teidän ottavan sairaalaan mukaan lapsen omat lääkkeet, neuvolakortin, unilelun, hammasharjan ja kamman. Koululaiset voivat käydä tarvittaessa osastojaksolla sairaalakoulua. Osastollamme työskentelee myös lastentarhaopettaja. Osastolla on käytettävissä sairaalan WLAN- vierasverkko.

Paikkatilanteen salliessa vanhempi voi yöpyä lapsen kanssa samassa huoneessa. Etusijalla ovat imettävät äidit ja alle kouluikäisen lapsen toinen vanhemmista. Vanhemmat voivat varata yöpaikan myös potilaskodista etukäteen. Yöpyminen potilaskodissa on maksullista.

Potilaskodin varaaminen ensisijaisesti potilaskodin hoitajalta:

Puhelin 08 315 3220 maanantaista torstaihin kello 08.00–16.00, perjantaisin kello 08.00-14.00.

Viikonloppuisin ja silloin kun potilaskodin hoitaja ei ole paikalla, varaus tehdään Infosta:

Puhelin 08 315 3106 maanantaista perjantaihin kello 07.00–16.30, sunnuntaina kello 12.00–16.00

**Puhelinnumeroita:**

Osasto 60, lapsen hoitoon liittyvät kysymykset: hoitaja p. 08 315 5174 päiväsairaala

hoitaja p. 08 315 5970 vuodeosasto

Osasto 60, ajanvaraukselliset asiat: osastonsihteeri p. 08 315 5173 arkisin klo 12-14

Lastenkirurgian poliklinikan osastonsihteeri p. 08 315 5005

Takaisinsoittopalvelu: ma-to klo 8-14:50, pe 8-13:50.

Gastroenterologian poliklinikan sairaanhoitajat p. 050 579 4426 ja p. 050 579 4532

ma-pe klo 8-8:30 ja 12-12:30.

**TERVETULOA!**